Source: https://prostemcell.ro/53-la-bani-marunti/40160-noi-si-statul.html?start=30
Timestamp: 2020-01-25 15:19:26+00:00
Document Index: 31545105

Matched Legal Cases: ['Articolul 31', 'articolul 456', 'articolul 456', 'articolul 464', 'articolul 464', 'articolul 469', 'articolul 469']

Forum Pro Stem Cell: Noi si Statul (3/3)
Noi si Statul	#46457
Noi si Statul	#46479
Indicele ROBOR la 3 luni, în funcţie de care se calculează costul creditelor de consum în lei cu dobândă variabilă, a stagnat luni la valoarea de 3,27%, cât înregistra vineri, informează Banca Naţională a României (BNR), potrivit Mediafax.
În schimb, indicele ROBOR la 6 luni, utilizat în calculul dobânzilor la creditele ipotecare lei cu dobândă variabilă, a scăzut ușor luni la 3,43%, de la 3,44% nivelul de vineri.
n plus, indicele ROBOR la 9 luni, care reprezintă rata dobânzii plătită la creditele în lei atrase de către băncile comerciale de la alte bănci comerciale pentru o perioadă de nouă luni, a scăzut luni la valoarea de 3,50%, de la 3,51% cât fusese vineri.
De asemenea, indicele ROBOR la 12 luni a înregistrat o stagnare la 3,56%.
Noi si Statul	#46566
Noi si Statul	#46908
Taxa pe ploaie a intrat la apă. Obligația utilizatorilor de a suporta costurile cu apele pluviale, eliminată de Guvern
Românii ar putea plăti mai puțin la factura de apă. Guvernul a eliminat, la finalul anului trecut, obligația utilizatorilor serviciilor publice de apă și canalizare de a suporta colectarea, transportul, epurarea și evacuarea apelor pluviale. Reamintim că de la 1 ianuarie, cota redusă de 9% a taxei pe valoarea adăugată (TVA) este extinsă și la serviciile de canalizare.
„Alineatele (23) și (24) ale articolului 31 din Legea serviciului de alimentare cu apă și de canalizare nr. 241/2006, republicată în Monitorul Oficial al României, Partea I, nr. 679 din 7 septembrie 2015, cu modificările și completările ulterioare, se abrogă”, se arată în OUG 114/2018.
Articolul 31 din Legea nr. 241/2006 prevedea, la aliniatul (23), obligația utilizatorilor serviciului de a suporta costurile generate de colectarea, transportul, epurarea și evacuarea apelor pluviale. Aliniatul (24), eliminat de asemenea prin OUG, prevedea următoarele: „Prin excepție de la prevederile alin. (23), autoritățile deliberative ale unităților administrativ-teritoriale pot adopta hotărâri pentru scutirea populației de la plata colectării, transportului, epurării și evacuării apelor pluviale cu suportarea din bugetul local, în limita disponibilităților și a sumelor alocate cu această destinație”.
Cantitatea de apă meteorică preluată de reţeaua de canalizare se determină prin înmulţirea cantităţii de apă meteorică, comunicată de Administraţia Naţională de Meteorologie (ANM) pentru luna anterioară emiterii facturii, cu suprafeţele totale ale incintelor construite şi neconstruite dovedite de fiecare utilizator.
Reamintim faptul că potrivit Legii nr. 175/ 2018 pentru modificarea şi completarea art. 291 alin. (2) din Legea nr. 227/2015 privind Codul fiscal, începând cu data de 1 ianuarie 2019, cota TVA pentru serviciile de canalizare este de 9%, astfel că, noul nivel al tarifelor se determină, prin efectul legii, prin aplicarea cotei de TVA la aceeaşi bază de impozitare.
Noi si Statul	#46916
Poți vedea toate declarațiile în infograficul Contzilla de mai jos sau poți citi și alte informații pentru contabilitatea firmei tale direct de pe site.
Noi si Statul	#46983
In data de 20.05.2018 a intrat in vigoare Legea nr. 111/2018 pentru modificarea si completarea Legii nr. 227/2015 privind Codul fiscal. Aceasta lege aduce cateva modificari la Codul Fiscal in ceea ce priveste categoriile de persoane care beneficiaza de scutire pentru plata taxelor locale asupra impozitului pe cladiri sau a impozitului pe teren. Iata mai jos modificarile si completarile aduse:
La articolul 456 alineatul (1), litera t) se modifică și va avea următorul cuprins:
“t) clădirea folosită ca domiciliu aflată în proprietatea sau coproprietatea persoanelor cu handicap grav sau accentuat și a persoanelor încadrate în gradul I de invaliditate, respectiv a reprezentanților legali, pe perioada în care au în îngrijire, supraveghere și întreținere persoane cu handicap grav sau accentuat și persoane încadrate în gradul I de invaliditate;”.
La articolul 456, după alineatul (5) se introduce un nou alineat, alineatul (6), cu următorul cuprins:
“(6) Scutirea de la plata impozitului/taxei pe clădiri, stabilită conform alin. (1) lit. t), se aplică începând cu data de 1 a lunii următoare celei în care persoana depune documentele justificative.”
La articolul 464 alineatul (1), litera t) se modifică și va avea următorul cuprins:
“t) terenul aferent clădirii de domiciliu, aflat în proprietatea sau coproprietatea persoanelor cu handicap grav sau accentuat și a persoanelor încadrate în gradul I de invaliditate, respectiv a reprezentanților legali, pe perioada în care au în îngrijire, supraveghere și întreținere persoane cu handicap grav sau accentuat și persoane încadrate în gradul I de invaliditate;”.
La articolul 464, după alineatul (5) se introduce un nou alineat, alineatul (6), cu următorul cuprins:
“(6) Scutirea de la plata impozitului/taxei pe teren, stabilită conform alin. (1) lit. t), se aplică începând cu data de 1 a lunii următoare celei în care persoana depune documentele justificative.”
La articolul 469 alineatul (1), litera b) se modifică și va avea următorul cuprins:
“b) mijloacele de transport aflate în proprietatea sau coproprietatea persoanelor cu handicap grav sau accentuat și a persoanelor încadrate în gradul I de invaliditate, respectiv a reprezentanților legali, pe perioada în care au în îngrijire, supraveghere și întreținere persoane cu handicap grav sau accentuat și persoane încadrate în gradul I de invaliditate, pentru un singur mijloc de transport, la alegerea contribuabilului;”.
La articolul 469, după alineatul (5) se introduce un nou alineat, alineatul (6), cu următorul cuprins:
“(6) Scutirea de la plata impozitului pe mijloacele de transport, stabilită conform alin. (1) lit. b), se aplică începând cu data de 1 a lunii următoare celei în care persoana depune documentele justificative.”